CELEX: 32020R1641
Language: hu
Date: 2020-11-05 00:00:00
Title: A Bizottság (EU) 2020/1641 végrehajtási rendelete (2020. november 5.) az Amerikai Egyesült Államokból származó, emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak behozataláról (EGT-vonatkozású szöveg)

6.11.2020   
               
               
                  HU
               
               
                  Az Európai Unió Hivatalos Lapja
               
               
                  L 370/4
               
            
         A BIZOTTSÁG (EU) 2020/1641 VÉGREHAJTÁSI RENDELETE
         (2020. november 5.)
         az Amerikai Egyesült Államokból származó, emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak behozataláról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 129. cikke (1) bekezdésére,
         mivel:
         
                     (1)
                  
                  
                     Az (EU) 2017/625 rendelet megállapítja a hatósági ellenőrzések végzésére vonatkozó általános szabályokat az embereket és az állatokat közvetlenül vagy a környezeten keresztül közvetve fenyegető kockázatok megelőzése, megszüntetése vagy elfogadható mértékűre csökkentése céljából hozott szabályoknak való megfelelés ellenőrzésére vonatkozóan.
                  
               
                     (2)
                  
                  
                     Ezenfelül az (EU) 2017/625 rendelet megállapítja a harmadik országokból vagy azok régióiból származó állatok és áruk – beleértve az emberi fogyasztásra szánt élelmiszereket is – Unióba történő beléptetésének általános feltételeit. Az (EU) 2017/625 rendelet 129. cikke felhatalmazza a Bizottságot annak elismerésére, hogy egy harmadik országban vagy annak valamely régiójában alkalmazott intézkedések egyenértékűek a szóban forgó rendelet 1. cikkének (2) bekezdésében említett bizonyos szabályokban meghatározott követelményekkel, amennyiben a harmadik országok objektív bizonyítékot szolgáltatnak e tekintetben. Felhatalmazza továbbá a Bizottságot arra, hogy meghatározza az ilyen harmadik országokból vagy azok régióiból származó állatok és áruk Unióba történő beléptetésére vonatkozó feltételeket, különös tekintettel az említett árukat kísérő hatósági bizonyítványok, illetve tanúsítványok jellegére és tartalmára.
                  
               
                     (3)
                  
                  
                     A 98/258/EK tanácsi határozat (2) jóváhagyja az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állategészségügyi intézkedésekről szóló megállapodást, amelynek célja a kereskedelem megkönnyítése, többek között az egészségügyi intézkedések egyenértékűségének elismerésére szolgáló eljárás létrehozása révén. Az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak e megállapodás hatálya alá tartoznak (I. melléklet: A termékek köre).
                  
               
                     (4)
                  
                  
                     2015. március 17. és 27. között uniós ellenőrzéseket végeztek az Egyesült Államokban az Unióba történő kivitelre szánt kagylók és az azokból származó halászati termékek termelését szabályozó ellenőrzési rendszer értékelése céljából (uniós ellenőrzések). Ezen ellenőrzések keretében az Egyesült Államok hatóságai tájékoztatást nyújtottak a területükön a kagylókra, tüskésbőrűekre, zsákállatokra és tengeri haslábúakra alkalmazandó egészségügyi szabályokról, a kockázatértékelési eljárásokról és az említett áruk tekintetében biztosítandó egészségügyi védelem megfelelő szintjének meghatározásakor figyelembe vett tényezőkről, valamint az ellenőrzésről, a vizsgálati eljárásokról és a hatósági tanúsítási mechanizmusokról.
                  
               
                     (5)
                  
                  
                     A tüskésbőrűek, zsákállatok és tengeri haslábúak a 853/2004/EK európai parlamenti és tanácsi rendeletben (3) meghatározott, az élő, hűtött és fagyasztott kagylókra vonatkozó higiéniai szabályok hatálya alá tartoznak, a rendelet III. melléklete VII. szakaszának 1. pontja szerint. Ennek megfelelően az uniós ellenőrzések élő kagylókra vonatkozó megállapításai a tüskésbőrűekre, zsákállatokra és tengeri haslábúakra is vonatkoznak.
                  
               
                     (6)
                  
                  
                     Az (EU) 2019/626 bizottsági végrehajtási rendelet (4) megállapítja azon harmadik országok vagy harmadik országbeli régiók jegyzékét, amelyekből egyes emberi fogyasztásra szánt állatok és áruk szállítmányainak az Unióba történő beléptetését élelmiszer-biztonsági szempontból engedélyezni kell az (EU) 2017/625 rendelet 126. cikke (2) bekezdésének a) pontjával összhangban, amely előírja az említett rendelet 1. cikkének (2) bekezdésében említett szabályokban megállapított vonatkozó követelményeknek vagy azokkal legalább egyenértékűnek elismert követelményeknek való megfelelést. Az (EU) 2019/626 végrehajtási rendelet úgy rendelkezik, hogy az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak szállítmányainak az Unióba való beléptetése csak akkor engedélyezhető, ha azok a rendelet I. mellékletében felsorolt harmadik országokból vagy harmadik országbeli régiókból származnak. Az Egyesült Államok-beli Massachusetts és Washington államok szerepelnek az említett jegyzékben.
                  
               
                     (7)
                  
                  
                     Az uniós ellenőrzések, az Egyesült Államok által nyújtott további biztosítékok és az (EU) 2019/626 végrehajtási rendelet alapján megállapítható, hogy az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak előállításával és forgalomba hozatalával kapcsolatban a közegészség védelme érdekében Massachusetts és Washington államokban alkalmazott intézkedések egyenértékűek az (EU) 2017/625 rendelet 1. cikkének (2) bekezdésében említett, az élelmiszerek biztonságára vonatkozó szabályokban foglalt követelményekkel.
                  
               
                     (8)
                  
                  
                     Az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak Unióba történő beléptetésének lehetővé tétele érdekében létre kell hozni az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak Amerikai Egyesült Államokból történő behozatalára vonatkozó hatósági bizonyítványmintát, amelyben követelményként kell szerepeltetni annak igazolását, hogy a vonatkozó áruk előállításánál és forgalomba hozatalánál alkalmazott intézkedések egyenértékűek az (EU) 2017/625 rendelet 1. cikke (2) bekezdésében foglalt élelmiszer-biztonsági szabályokban szereplő követelményekkel.
                  
               
                     (9)
                  
                  
                     A bizonyos, emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények meghatározásakor hivatkozni kell az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak tekintetében a 2658/87/EGK tanácsi rendeletben (5) meghatározott Kombinált Nómenklatúra szerinti kódokra.
                  
               
                     (10)
                  
                  
                     Az e végrehajtási rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Tárgy és hatály
            Ez a rendelet megállapítja az Egyesült Államok-beli Massachusetts és Washington államokból származó, emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak szállítmányainak az Unióba történő beléptetésére vonatkozó szabályokat.
         
         
            2. cikk
            Fogalommeghatározások
            E rendelet alkalmazásában:
            „kagylók”: a 853/2004/EK rendelet I. mellékletének 2.1. pontjában meghatározott kagylók.
         
         
            3. cikk
            Egyenértékűség
            Az Egyesült Államok-beli Massachusetts és Washington államokban az emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak tenyésztése és forgalomba hozatala kapcsán alkalmazott közegészség-védelmi intézkedések, amely termékekre a 2658/87/EGK rendelet I. mellékletének II. része állapított meg a Kombinált Nómenklatúra szerinti kódokat, egyenértékűek az (EU) 2017/625 rendelet 1. cikke (2) bekezdésének a) pontjában említett szabályokban megállapított követelményekkel.
         
         
            4. cikk
            Hatósági bizonyítvány
            
                         
                     
                     
                        Az 1. cikkben említett, emberi fogyasztásra szánt élő, hűtött, fagyasztott vagy feldolgozott kagylók, tüskésbőrűek, zsákállatok és tengeri haslábúak szállítmányai csak akkor léptethetők be az Unióba, ha azokat a mellékletben szereplő minta szerinti, megfelelően kitöltött hatósági bizonyítvány kíséri.
                     
                  
         
            5. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  A Tanács 98/258/EK határozata (1998. március 16.) az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állategészségügyi intézkedésekről szóló megállapodás megkötéséről (HL L 118., 1998.4.21., 1. o.).
         
            (3)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).
         
            (4)  A Bizottság (EU) 2019/626 végrehajtási rendelete (2019. március 5.) az egyes emberi fogyasztásra szánt állatok és áruk Európai Unióba történő beléptetése tekintetében engedélyezett harmadik országok vagy harmadik országbeli régiók jegyzékeiről, valamint az (EU) 2016/759 végrehajtási rendelet e jegyzékek tekintetében történő módosításáról (HL L 131., 2019.5.17., 31. o.).
         
            (5)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            HATÓSÁGI BIZONYÍTVÁNYMINTA EMBERI FOGYASZTÁSRA SZÁNT ÉLŐ, FAGYASZTOTT, HŰTÖTT VAGY FELDOLGOZOTT KAGYLÓK, TÜSKÉSBŐRŰEK, ZSÁKÁLLATOK ÉS TENGERI HASLÁBÚAK AMERIKAI EGYESÜLT ÁLLAMOKBÓL TÖRTÉNŐ BEHOZATALÁHOZ
            
               
            
                        
                           Egyesült Államok (US)
                        
                     
                     
                        
                           Állategészségügyi bizonyítvány az EU-ba történő szállításhoz
                        
                     
                  
               
            
                        
                           II. rész: Bizonyítványozás
                        
                     
                     
                        II. Egészségügyi információ
                     
                     
                        II.a. A bizonyítvány hivatkozási száma
                     
                     
                        II.b.
                     
                  
                        
                                    II.1.
                                 
                                 
                                    Közegészségügyi igazolás emberi fogyasztásra szánt élő, hűtött, fagyasztott vagy feldolgozott kagylókra, tüskésbőrűekre, zsákállatokra és tengeri haslábúakra
                                    Alulírott hatósági ellenőr igazolom, hogy:
                                    
                                                —
                                             
                                             
                                                az itt leírt termékek és azok tenyésztése megfelel az Egyesült Államok vonatkozó szabványainak és az Egyesült Államok puhatestűekre vonatkozó szabályozási ellenőrzési programjában meghatározott követelményeknek;
                                             
                                          
                                                —
                                             
                                             
                                                az itt leírt termékeket a címkézésük tanúsága szerint nem merítésre szánják és nem uniós vizekkel való érintkezésre;
                                             
                                          
                                                —
                                             
                                             
                                                az e termékekben felhasznált valamennyi külföldről származó mészhéjú állatok olyan harmadik országokból/létesítményekből/termelő területekről származnak, amelyekből engedélyezett az élő kagylók EU-ba történő kivitele.
                                             
                                          
                              
                  
                        
                                    II.2.
                                 
                                 
                                    Szállítási és címkézési követelmények
                                    Alulírott hatósági ellenőr igazolom, hogy:
                                 
                              
                                    II.2.2.1.
                                 
                                 
                                    a fent említett tenyésztett víziállatokat olyan körülmények között tartják (a vízminőséget is beleértve), amelyek egészségügyi állapotukon nem változtatnak;
                                 
                              
                                    II.2.2.2.
                                 
                                 
                                    a szállítótartályt vagy az élőhal-tartályos hajót a berakodás előtt megtisztították és fertőtlenítették, illetve azt megelőzően nem használták; és
                                 
                              
                                    II.2.2.3.
                                 
                                 
                                    a szállítmányt a tartály külsején elhelyezett olvasható címkével azonosították, illetve élőhal- tartályos hajóval történő szállítás esetén a hajó rakományjegyzékében feltüntették, és mind a címke, mind a rakományjegyzékbe felvett bejegyzés tartalmazza az e bizonyítvány I. részének I.7–I.11. rovatában hivatkozott információkat.
                                 
                              
                  
                        
                           Megjegyzések
                        
                        
                                    *
                                 
                                 
                                    Ugyanazon bizonyítvány nem kísérheti mind élő, mind élettelen kagylók, tüskésbőrűek, zsákállatok és tengeri haslábúak szállítmányait. Az élő és az élettelen termékekre külön-külön bizonyítványt kell kiállítani.
                                 
                              I. rész:
                        
                                    —
                                 
                                 
                                    I.8. rovat: Származási régió: az USA-beli betakarítási állam és a jóváhagyott termelőterület kódja.
                                 
                              
                                    —
                                 
                                 
                                    I.11. rovat: Származási hely: a feladó létesítmény neve és címe.
                                 
                              
                                    —
                                 
                                 
                                    I.15. rovat: Nyilvántartási szám (vasúti vagonok vagy konténer és teherautók), járatszám (repülő) vagy név (hajó). Kirakodás és újrarakodás esetén külön-külön meg kell adni ezeket az információkat.
                                 
                              
                                    —
                                 
                                 
                                    I.19. rovat: Használja a megfelelő HR-kódokat.
                                 
                              
                                    —
                                 
                                 
                                    I.23. rovat: A konténer azonosítója/plombaszám: csak ahol alkalmazható.
                                 
                              
                                    —
                                 
                                 
                                    I.28. rovat: Az áru jellege: akvakultúrában tenyésztett vagy vadon befogott. A kezelés típusa: élő, hűtött, fagyasztott, feldolgozott. A gyártó üzem neve és engedélyszáma: ideértve a feldolgozó hajót, a fagyasztó hajót, a hűtőházat és a feldolgozóüzemet is. A betakarítás helye termelőterületet jelöl, amelyet minden termék esetében azonosítani kell.
                                 
                              A bélyegzőnek és az aláírásnak a bizonyítvány egyéb adataitól eltérő színűnek kell lennie.
                     
                  
                        Hatósági ellenőr
                        Név (nyomtatott nagybetűvel) ...........................................................
                        Képesítés és beosztás ......................................................................
                        Dátum ...............................................................................................
                        Aláírás ...............................................................................................
                        Bélyegző